કેન્દ્રિય જળ સંશાધન પ્રધાન અને મધ્યપ્રદેશની ભૂતપૂર્વ મુખ્યમંત્રી ઉમા ભારતી સોમવારે નિવેદન કરતા કહ્યું કે વ્યાપંમ મામલે ક્યારે મારું નામ જોડી દેવામાં આવે અને ક્યારે મારી આબરૂ બગાડવામાં આવે તે કહી ના શકાય. માટે આ વાતથી હું ખૂબ જ ડરેલી છું. વધુમાં તેમણે કહ્યું કે તપાસના શરૂઆતી સમયમાં તથ્યો સાથે છેડછાડ પણ કરવામાં આવી છે. જો કે તેમણે એસટીએફની તપાસ પર ભરોસો પણ બતાવ્યો હતો. નોંધનીય છે કે આ મામલે ઉમા ભારતીને ક્લીન ચીટ આપવામાં આવી હતી.